Document ID: 31987R4057

Komisjoni määrus (EMÜ) nr 4057/87,
22. detsember 1987,
millega muudetakse määrust (EMÜ) nr 3556/87, millega kehtestatakse ühise tollitariifistiku rubriiki 19.03 kuuluvate makarontoodetena eksporditavate teatavate teraviljasektori saaduste eelkinnitussertifikaatide korra täiendavad üksikasjalikud rakenduseeskirjad
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] muudetud määrusega (EMÜ) nr 3985/87, [2] eriti selle artikli 15 lõike 1 teist lõiku,
võttes arvesse nõukogu 29. oktoobri 1975. aasta määrust (EMÜ) nr 2727/75 teraviljaturu ühise korralduse kohta, [3] viimati muudetud määrusega (EMÜ) nr 3989/87, [4] eriti selle artikli 16 lõiget 6 ja artiklit 24,
ning arvestades, et:
nõukogu määruse (EMÜ) nr 3035/80 [5] (viimati muudetud määrusega (EMÜ) nr 4055/87 [6]) artikli 5 lõikes 2 sätestatakse, et toetuste eelneva kinnitamise süsteemi tuleb kohaldada nende teraviljasaaduste suhtes, mida kasutatakse kõnealuse määrusega reguleeritud kaupade tootmiseks;
komisjoni määrusega (EMÜ) nr 3556/87 [7] nähakse ette ühise tollitariifistiku rubriiki 19.03 kuuluvate makarontoodete kujul eksporditavate teatavate teraviljasektori saaduste eelkinnitussertifikaatide korra täiendavad üksikasjalikud rakenduseeskirjad;
määrusega (EMÜ) nr 2658/87 on alates 1. jaanuarist 1988 kehtestatud uus koondnomenklatuur, mis vastab nii ühise tollitariifistiku kui ka ühenduse väliskaubandusstatistika nõuetele ja millega asendatakse 15. detsembri 1950. aasta konventsiooni nomenklatuur; seepärast peavad asjaomased tariifirubriigid olema märgitud vastavalt kaupade koondnomenklatuurile;
käesoleva määrusega ettenähtud meetmed on kooskõlas teraviljaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Komisjoni määrust (EMÜ) nr 3556/87 muudetakse järgmiselt.
1. Pealkiri asendatakse järgmisega:
"Komisjoni määrus (EMÜ) nr 3556/87, 26. november 1987, millega kehtestatakse kaupade koondnomenklatuuri alamrubriikidesse 19021100 ja 190219 kuuluvate makarontoodetena eksporditavate teatavate teraviljasektori saaduste eelkinnitussertifikaatide korra täiendavad üksikasjalikud rakenduseeskirjad."
2. Artikkel 1 asendatakse järgmisega:
"Artikkel 1
Kui kaupade koondnomenklatuuri alamrubriikidesse 19021100 ja 190219 kuuluvate makarontoodetena eksporditavate teraviljasektori põhisaaduste eksporditoetusi antakse eelkinnituse korras:
a) tehakse eelkinnitussertifikaadi taotluse jaotisse 12 ja sertifikaati üksnes märge selle kohta, et tooted kuuluvad kaupade koondnomenklatuuri alamrubriiki 19021100 ja 190219;
b) tehakse eelkinnitussertifikaadi jaotisse 13 ja sertifikaati märge "Ameerika Ühendriigid" või muu sihtkoht kui "Ameerika Ühendriigid". Sertifikaat kohustab eksportima nimetatud sihtkohta."
3. Artikkel 2 asendatakse järgmisega:
"Artikkel 2
Kaupade koondnomenklatuuri alamrubriikidesse 19021100 ja 190219 kuuluvate makarontoodetena Ameerika Ühendriikidesse eksporditavate teraviljasektori põhisaaduste kohta taotletud eelkinnitussertifikaadid antakse välja viiendal tööpäeval pärast taotluse esitamist, tingimusel et vahepeal ei ole võetud erimeetmeid."
4. Artikkel 3 asendatakse järgmisega:
"Artikkel 3
1. Liikmesriikide pädevad asutused teatavad komisjonile igal tööpäeval:
- teraviljasektori põhitoodete kogused, mille kohta eelmisel tööpäeval esitati eelkinnitussertifikaadi taotlus Ameerika Ühendriikidesse kaupade koondnomenklatuuri alamrubriikidesse 19021100 ja 190219 kuuluvate makarontoodetena eksportimiseks,
- kaupade koondnomenklatuuri alamrubriikidesse 19021100 ja 190219 kuuluvate makarontoodete kogused, mille valmistamisel kasutatud teravilja eest eelmisel tööpäeval antud eksporditoetuse määr on eelnevalt kinnitatud, ning kuupäeva, millal vastav tolliasutus võttis vastu deklaratsiooni kõnealuste makarontoodete Ameerika Ühendriikidesse eksportimise kohta.
2. Lõikes 1 täpsustatud teave esitatakse komisjonile kaupade koondnomenklatuuri alamrubriikide kaupa järgmisel aadressil:
Commission of the European Communities,DG III/B/2,rue de la Loi, 200,B
Brussels".
Artikkel 2
Käesolev määrus jõustub 1. jaanuaril 1988.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 22. detsember 1987

Labels: 3
17
18